Selv om en yngre mand var hurtig til at reagere, da han så politiet patruljevogn, så slap han ikke for en bøde, da han blev afsløret i at være i besiddelse af narko og en ulovlig kniv.

Manden skyndte sig, da han så patruljen nærme sig et lukket område ved Limfjordstunnelen, at smide den joint, han havde i hånden. Den blev smidt i vandet, men politiet havde allerede fattet mistanke til, at noget ikke var, som det burde være hos en flok mennesker og en bil i området. Politiet besluttede sig for, at lave en kontrol af køretøjet og føreren og de øvrige, der var på stedet. Føreren af køretøjet blev fundet i besiddelse af 2,3 gram hash og en en håndsbetjent foldekniv han havde gemt i bukserne. Han kan nu se frem til en bøde for begge forseelser.